Downloaded from YTS.MX
Official YIFY movies site: YTS.MX
ELOKUVA ON TOSITAPAHTUMIEN INSPIROIMA
TIETTYJÄ ASIOITA ON MUUTETTU TARINANKERRONNALLISISTA SYISTÄ
YHTÄLÄISYYDET TODELLISTEN HENKILÖIDEN KANSSA OVAT SATTUMAA
Huomenta.
Saudi-Arabialle on myönnetty turvallisuusneuvoston jäsenyys -
kahdeksi vuodeksi alkaen ensi vuoden alusta.
Saudi-Arabia on ilmoittanut…
Joidenkin oikeusoppineiden mukaan naisen käsivarsien pitää peittyä kokonaan,
toisten mukaan vain ranteeseen asti tai kyynärvarren puoleen väliin.
90% ongelmistamme ei ole ennalta määrättyjä,
vaan ne johtuvat puutteistamme.
Huomenta, kaunotar.
Vastaa edes tervehdykseen.
Älä myöhästy kuten viimeksi.
Huomenta, herra Atiq. -Huomenta.
TYTTÖLUKIO 2300
FROM THE ASHES
PÄIVÄÄ AIEMMIN
TYTTÖLUKIO 2300
Peitä itsesi, tyttö.
Jumala opastakoon teitä kaikkia.
Hyvä.
KOULU ON TOINEN KOTISI, PIDÄ SE PUHTAANA
Kuukauden luokka on 3C, luonnontieteiden linja.
Ihanteellisella oppilaalla on täydelliset käytöstavat ja korkeat arvosanat.
Hän erottuu ikäisensä joukosta.
Ja ennen kaikkea hän kunnioittaa opettajiaan.
Jokainen äiti toivoisi tällaisen oppilaan kaltaista tytärtä.
Kuukauden opiskelija on -
Amira Saeed.
Hän saa sen joka kuukausi. Kuin hän olisi ainoa oppilas.
Mikä nörtti.
Aamutarkastus.
IHANNEOPPILAS
Jumala siunatkoon!
Luuletko, etten näe sinua?
Sylkäise purkka pois.
Aivan, sinä, Mashael.
Vai sanonko nimesi kaikkien kuullen?
Nopeasti. -Kynnet.
Nopeasti.
Kynnet.
Vai tupakkaa? -Kätesi.
Seiso siinä.
Katsos tuota!
Poistu jonosta. Seiso säännönrikkojien kanssa.
Miksi kaikki tämä meikki?
Poistu jonosta. Seiso säännönrikkojien kanssa.
Näytä kätesi heti, kun tulen.
Näytä kyntesi.
Käskin näyttää kyntesi!
Jopas. Milloin häät pidetään?
Tämä on serkkuni häitä varten, rouva.
Onko tämä koulu vai serkkusi häät?
Poista kynsilakka.
Et halua joutua silmätikukseni. -Oma silmänne siinä puhkeaisi.
Tyttö! Tämä ei ole hauskaa!
Mene vararehtorin kansliaan.
Se oli hauskaa. -Kyllä.
Allekirjoita lupaus käyttäytyä paremmin. Älä naura, tai sinäkin allekirjoitat.
KOULUNI PUHTAUS KERTOO HYVISTÄ TAVOISTANI
Minne piilotit purkan tänään?
Sukkaani.
Vararehtorin kansliaan.
Nopeasti.
Kuuntele minua, Heba.
Ensinnäkin seiso suorassa.
Toiseksi asenteesi ei hyödytä sinua eikä saa sinua erottumaan eduksesi.
Keskity itseesi ja oppitunteihisi, tai muuten.
Tämä on viimeinen kerta, kun vedän sinut jonosta.
Ymmärrätkö?
Kyllä, rouva.
Anna purkkasi. Heti.
Menkää luokkiinne.
Vauhtia!
Ennen kuin lähden, haluan onnitella Amiraa vielä kerran.
Järjestin uuden puheenkirjoituskilpailun oppilaille.
Antakaa puheenne minulle huomenna aamulla, niin valitsen yhden.
Voittajan nimi lisätään kunniataululle. Onko selvä?
Kuka haluaa osallistua?
Loistavaa! Kuten sanoin, antakaa puheenne huomenna.
Siunausta.
Miksi vaivautua? Tiedämme voittajan.
Mitä tarkoitat, Heba?
Tiedämme, että valitsette Amiran.
Jos valitsen, se johtuu hänen ahkeruudestaan.
Minulla ei ole mitään sinua vastaan, Heba. Olette tasa-arvoisia silmissäni.
Jos kirjoitat sopivan puheen, valitsen sinut. Lupaan. Mutta tee parhaasi.
Toivottavasti.
Selvä. Siunausta.
Olen liian kiireinen.
Sanoitko jotain?
Annan puheeni huomenna ensimmäisenä.
Toivon niin.
Näkemiin.
Afaf.
Hei, Afaf.
Vannon, että kuulen sinut.
Katso, mitä toin. Se on upouusi.
Katsohan vain. Onko Sudanista tai Pohjois-Afrikasta uusiakin yrttejä?
Ei. Tämä ei ole samanlainen kuin aiemmin tuomani.
Tämä on Al Qadarifista. Haluan, että saat lapsen, joka tekee sinut onnelliseksi.
Uusi juttu uudesta kaupungista.
Tällä kertaa se on Al Qadarifista ja viimeksi… Mistä se oli? Atbasta.
Atbara. Sen nimi on Atbara.
Allah kostakoon vihaajillesi.
Mahasin, kaikki tämän koulun tytöt ovat lapsiani.
Mitä tulee raskauteen, Jumala on vihdoin siunannut minua.
Ihanaa. Oletko raskaana?
Mistä lähtien? Mikset kertonut?
Sain tietää vasta eilen.
Onnittelut.
Jumala täyttäköön toiveesi ja siunatkoon sinua onnella.
Ole hiljempaa!
Olen onnellinen.
Ole vain, mutta ei täällä.
Miksi se on hylätty?
Minulla on pulaa opettajista.
Raskausvapaata ei ole.
Sitä kutsutaan äitiyslomaksi. Sen saa juuri ennen synnytystä.
Meidän piti palata kotikaupunkiimme huomenna.
Tiedän, miten stressaantunut olette. Ensimmäinen raskautenne.
Jos syy on lääketieteellinen,
hankkikaa lääkärintodistus, niin hyväksyn lomanne.
Neiti Mahasin. -Niin?
Miten Rana menestyi kokeessa? -Katsotaan.
RANA HAMAD - 13,5
Jumala siunatkoon Ranaa. Hän on aina yksi parhaista oppilaista.
FIQH - PÄIVÄYS: 24.11.2012 AIHE: VAINAJAN PESEMINEN
Seuraavalle tunnille teidän pitää tuoda käärinliina.
Koska opimme käärimään vainajan käärinliinoihin.
VAINAJAN PESU
Masentavaa.
Tiedoksi, neiti Mashael,
ihminen kääritään vaippaan, kun hän syntyy,
ja sama tehdään, kun hän kuolee.
Kangas peittää meidät ja suojelee siveyttämme.
Siksi Jumala käski naisia peittämään itsensä ja käyttämään hijabia.
Todellako? Peitetäänkö miehet silkkiin? He eivät kai ole kuin me.
Ei sitä voi verrata.
Naiset houkuttelevat miehiä.
Eikö Potifarin vaimo viehättynyt Joosefista?
Pitäisitkö kurssin minun sijastani, neiti Heba?
Sanoit sen itse. Joosef, olkoon rauha hänen kanssaan.
Jumalan sanansaattajaa ei voi verrata ihmisiin.
Älä ole moukka. Kunnioita opetussuunnitelmaa.
Ja uskontoa.
Laita nämä jakoon.
Nti Huda on poissa tänään.
Välitunnin jälkeen on aktiviteetteja.
Kiva!
Valmistautukaa siivoamaan varastohuone.
Kunnes opitte olemaan väittämättä vastaan.
Me emme ole tehneet mitään. -Yhden pahuus vaikuttaa kaikkiin.
"Me emme ole tehneet mitään."
Tosi ärsyttävä!
Hiljaa!
Kerro, mitä tapahtui.
REHTORI HAYAT RADY
Mona veti silmänsä näin -
ja kysyi: "Näetkö maailman kuten me?" Ja tytöt nauroivat minulle.
Neiti Seham, viekää hänet toimistoonne tekemään valitus.
Valitan heistä joka päivä, eikä mitään tapahdu!
Mitä voin tehdä?
Pilailu on normaalia. Keksi sukkela vastaus.
Odota minua toimistossani, Jameela.
He menivät liian pitkälle.
Tästä voi olla ikäviä seurauksia.
Se selviää itsestään.
On vaarallista antaa kiusaamisen jatkua.
Tiedätte, millaisia tytöt ovat. -Seham.
Elämä on täynnä ongelmia.
Jos tyttö ei pärjää luokkatovereilleen, miten hän pärjää elämässä?
Karaistukoon vähän.
Tuon rahat aamulla. Pyydän.
Tyttö!
Mehän sanoimme, ettei luotto kelpaa.
Jos sinulla on rahaa, maksa. Jos ei ole…
KANTTIINI
…älä viivytä jonoa. Alahan mennä.
Hups.
En nähnyt sinua.
Oletko tosissasi? -Amira!
Älä välitä hänestä.
Annan sinulle voileivän. -Kyse ei ole voileivästä, Rana.
Mitä hyödyt kiusaamisestani? -Tyttö!
Häivy, ennen kuin syön sinut aamiaiseksi.
Riittää, Heba. Ja sinä. Tule mukaani.
Etkö ole kunnossa? Sitten sillä ei ole väliä.
Näyttäisin hänelle, jos hän ei olisi ystävä rehtorin tyttären kanssa.
Syö.
Miksi kantelit Monasta? Mitä?
Kukaan ei kantele nallekarhustani. -En ole karhu.
Vain minä voin sanoa niin.
Okei. -Sinä et.
Rehtori Hayat, voisitteko kuunnella tätä?
Minulla on tärkeä tapaaminen oikeudessa.
Älkää tuoko kaikkia ongelmianne minulle. Korjatkaa se.
Kirjoittakoot lupauksia.
VARAREHTORIN KANSLIA
Kultaseni, pyydä isääsi valittamaan heistä.
Ehkä heidät erotetaan, ja tämä loppuu. Minäkin olen saanut tarpeekseni.
En voi vaivata isääni sellaisilla ongelmilla.
En halua vahingoittaa heitä. Vain olla rauhassa.
Laitan heidät kirjoittamaan lupauksia.
Voit mennä.
Tyttöparka. Minun käy häntä sääliksi. Kaikki tytöt kiusaavat häntä.
Olen ainoa tyttöparka täällä.
Hän hoitaa oikeusjuttujaan ja jättää minut vastuuseen.
Rehellisesti sanottuna rehtorin rooli sopii sinulle.
KEMIA
FYSIIKKA
Viimeinkin saamme uusia kirjoja nykyisten likaisten tilalle.
Mitä hän siitä välittäisi.
Pidä suusi supussa,
tai lyön sinua Arabien historialla.
Mikä riesa.
Minne matka?
Kuule…
Soitan Saadille äidin puhelimesta. Älä anna minun jäädä kiinni.
Oletpa romanttinen.
HISTORIA, MAANTIEDE, KIELIOPPI
VARASTOHUONE
SIIVOUSKOMERO
Hei, Saad.
Mitä kuuluu?
Kappas vain.
Luulin, etten tunnista varastoa siivottuanne sen.
Mitä tämä on?
Ei. Olimme oikeasti siivoamassa.
Varasto oli siistimpi ennen kuin te tulitte tänne.
Palatkaa luokkaan.
En voi luottaa teihin. Mona, jätä kirjat.
Menkää.
Luokkaan.
Te kaksi saatte kirjoittaa lupauksia. Vauhtia!
Selvä, heippa. Jutellaan myöhemmin.
Heippa.
Missä on…
Tule sisään, tyttö.
Rahat.
VARATTU
Hän on varattu.
Katso tätä. Hän on söpö. -Marzouka, en pidä kenestäkään heistä.
Nämä ovat ainoat.
Loput on varattu.
En pidä kenestäkään. -Katso tätä.
Hän on komea. -Ei.
Katso tätä!
Missä? -Tämä on komea.
Marzouka, ei ole.
En pidä heistä. En halua tätä.
Rahani.
Luulitko katsovasi ilmaiseksi?
Ei, kulta. -En pitänyt heistä. Haluan rahani.
Ensi viikolla minulla on upea erä.
Rahani.
Ei onnistu. Palaa tunnille.
Amira.
Hei, tyttö!
Odota. Miksi sinulla on kiire?
Isä pääsee tänään sairaalasta.
Ylistys Jumalalle hänen paranemisestaan.
Siunausta. -Miten Saeed-setä voi?
Hän ei ole vielä täysin toipunut, mutta ainakin hän palaa kotiin.
Luojan kiitos. Pääasia, että hän voi hyvin.
Osallistuiko Fawzeiyan poika kuulemiseen? -Hän vain lykkää niitä, äiti.
Kuitit todistavat, että elätän tytärtäni. Yrittäköönkin kieltää sen.
Onneksi olet töissä. Voitat jutun.
Hän nosti uuden kanteen minua vastaan. Huoltajuudesta.
Mitä? Hän ei voi viedä tyttöä.
Ranno, kultaseni. -Neiti Mahasin näytti arvosanasi tänään.
Olisit opiskellut ahkerammin.
Mutta äiti, sain 13,5 pistettä 15:stä.
Se on oikein hyvä.
Miten niin oikein hyvä? Ei se enää kelpaa. Haluamme erinomaisuutta.
Rehtorin tyttärenä sinun on oltava huippuoppilas,
ei ainoastaan hyvä.
Tyttö on opiskellut koko yön.
Mitä muuta haluat häneltä? -Anna minun kasvattaa hänet, äiti.
Olen pahoillani.
Vuosi on vasta alussa, ja voimme parantaa.
Tee minut ylpeäksi.
Toivottavasti.
Kastanjoita!
Tervetuloa.
Vau!
Tiesin, että olisit täällä.
Olet nyt aikuinen ja teet kastanjoita, vai?
Kyllä. -Siunausta.
Teen myös ma'dousia, saleegia ja molokheyaa.
Ei. Säästä meidät keittiön sotkuilta ja maalaa vain isäsi kanssa.
Arvasin, että sanot noin.
Minun pitäisi olla paras kokki.
Suokoon Jumala sinulle menestystä, lapseni.
Hän sai tänään arvosanansa. Pelkkiä kiitettäviä.
Jumala siunatkoon sinua. Onnittelut. Hyvin tehty.
Saeed, sinun pitää levätä. Et saisi olla studiossa päivittäin.
Tarvitset lepoa, isä.
Teen ensin ystäväsi lahjan loppuun. Se on melkein valmis.
Syntymäpäiviin on kaksi viikkoa.
Jos saan sen valmiiksi ajoissa, voit muokata sitä.
Saatuaan lahjan Ranalta -
hän on laskenut päiviä antaakseen tämän lahjan.
Eivätkö lahjat kerro rakkaudesta? -Olen samaa mieltä.
Nautit tästä, mutta olet työnarkomaani.
Kyllä, isä. Lepää. Pääsit juuri sairaalasta.
Niin. Kuuntele, kulta. Intohimo ei kuole edes kuoleman jälkeen.
Ja ne, jotka elävät ilman intohimoa,
elävät sieluttomasti.
Onko tuo puhe neiti Wedadille?
Kyllä. -Miksi lykkäsit sitä tähän asti?
Ei, äiti. Olen työstänyt sitä koko päivän, en vain nyt.
Halusin vain kirjoittaa lopullisen version…
ISÄ SOITTAA
Oletteko soitelleet?
Älä vastaa puheluihin.
Mihin asti, äiti?
Kunnes hän tajuaa, etten lannistu oikeuskäsittelystä -
ja hänestä tulee kunnon isä, joka ei yritä kääntää tytärtään äitiään vastaan.
Soitat, jos annan luvan.
"Katumuksen", ei "katumisen".
Minulla on kuuleminen huomenna. En pääse kouluun.
Toivottavasti nti Wedad valitsee puheesi.
Sitten nimesi lisätään kunniatauluun -
kuten ystäväsi Amiran.
Tee minut ylpeäksi.
Toivottavasti, äiti.
Älä myöhästy kuten viimeksi.
Huomenta, hra Atiq. -Huomenta.
Tuokaa aamiainen juuri ennen taukoa. Se oli viimeksi kylmää.
Teen sen. Lupaan.
Jumalan siunausta.
Kuka siellä on?
Olen täällä! Odota!
Evakuoitukaa!
Tulipalo, tytöt. Evakuoitukaa!
Tulipalo! Evakuoitukaa!
TULIPALO PAINA - VEDÄ
Nopeasti, tytöt.
Vauhtia, tytöt!
Päivää.
Tarvitsen virallisen luvan koulun evakuoimiseen.
Täällä on tulipalo. En voi olla vastuussa näistä tytöistä.
Vararehtori Seham tyttölukiosta 2300.
Tarvitsen luvan heti.
Vastaaja Hamad Saif on lykännyt tapausta. -Mitä? Taasko?
Olen ravannut täällä kuukausia turhaan.
Hiljempaa. Jos on ongelmia, puhukaa asianajajallenne.
Haloo.
Mitä sanoitte, Seham?
Mitä odotatte? Pyytäkää avaamaan portti ja viekää heidät ulos!
Mutta Rana! Missä Rana on?
Pois tieltä, kaikki!
Atiq! Avatkaa ovi, Atiq!
Poistukaa nopeasti. -Kiirehtikää.
Tulipalo! Nopeasti!
Mashael! -Vauhtia!
Nopeasti alakertaan!
Vauhtia!
Poistukaa nopeasti.
Kiirehdi. Missä Mashael on?
Hei, miksi seisot siinä? Mene äkkiä ulos!
KUNNIATAULU
Miksi ette liiku? Menkää alakertaan!
Marzouka, vie heidät. Tulen perässä.
Selvä.
Menkää, tytöt. Pitäkää kiirettä. Alakertaan.
Tule, tyttö.
3. LUOKKA - LUONNONTIETEET
Avatkaa ovi!
Atiq, puhuin rehtorin kanssa.
Atiq, hävetkää! Avatkaa ovi!
Nopeasti, tytöt!
Rouva Afaf.
Auttakaa minua. En pääse ylös.
Rouva Afaf.
Atiq!
Jalkani!
KUUKAUDEN OPPILAS: AMIRA SAEED
Nopeasti!
Rana! Tule tänne!
Tule alas!
Rana!
Mene yläkertaan!
Avatkaa ovi!
Kuuleeko kukaan?
Avatkaa ovi. Älkää jättäkö minua tänne.
Rana!
Rana! Heba!
Apua!
Minä kuolen.
Minä…
Mikset ole alakerrassa tyttöjen kanssa?
Minä… -Rana!
Ei ole suurempaa valtaa ja voimaa kuin Allahin.
Vauhtia!
Apua!
Minne? -Mitä haluat?
Siellä on naisia. -Ihmisiä kuolee.
Sinulla ei ole oikeutta avata ovea. -Väisty.
Naiset eivät voi mennä ulos. -Hulluko olet? Ihmisiä kuolee tänne!
Senkin halvattu! -Siirtykää pois oven edestä.
Pois oven luota.
Katto. Menkää katolle.
Katolle. Nopeasti.
Menkää kaikki katolle!
Miten voin mennä mukaan?
Zohour, älä huoli. Menemme kaikki yläkertaan.
Ei hätää. -En halua olla taakka.
Jättäkää minut tänne. -Älä sano noin.
Et ole taakka kenellekään.
Et ole taakka… -Rouva Afaf, katto on lukossa.
Selvä. Ylimpään kerrokseen sitten. Tulen perässä. Tytöt!
Missä muut tytöt ovat? Tytöt! Tulkaa auttamaan luokkatovereitanne.
Menkää katolle, niin seuraan teitä sinne.
Vaikka ovi olisi lukossa. Älkää tulko alas.
Älkää jättäkö yhtään tyttöä!
Armahda, rakas Herra!
Mashael.
Mashael, missä äitisi on?
Onko hän sisällä koulussa vai ulkona?
Ota tämä. Peitä itsesi, lapseni.
Voi luoja!
Heba! Missä Rana on?
Seham, missä Rana on?
Mona, missä Rana on?
En tiedä.
AMBULANSSI
Marzouka, luojan kiitos olet turvassa.
Marzouka, missä Rana on?
Onko sisällä vielä tyttöjä? -Teemme voitavamme.
Odottakaa siinä, rouva. Pyydän.
Katto.
Rana.
Tytöt!
Haavoittuneiden lisäksi yksi kuolemantapaus on vahvistettu.
Hänet löydettiin varastosta.
Tämä voi olla tuhopoltto.
Rouva Afaf!
KATASTROFI TYTTÖLUKIOSSA 2300
AMIRA: KIUSAAMISEN VAI LAIMINLYÖNNIN UHRI?
Soitin viranomaisille. Soitin rehtorille, mutta ovimies lukitsi portin.
Kun vararehtori ilmoitti tulipalosta, miten toimitte?
Nti Seham soitti, kun oli jo noudattanut toimintaohjeita.
Hän soitti viranomaisille ja palokunnalle.
Missä Amira oli palon aikaan?
En tiedä. En nähnyt häntä.
Olin vessassa.
Etkö huomannut Amiran poissaoloa?
En kiinnittänyt huomiota kehenkään.
Muistan vain, että juoksin. -Mitä tulipalosta jäi parhaiten mieleesi?
Muistan, kun seisoin ulkona ja näin tyttöjä täynnä lasinsirpaleita.
Kenellä varaston avaimet ovat? -Niitä pidetään opettajanhuoneessa.
Ei kenelläkään tietyllä siis.
Pääsevätkö oppilaat niihin käsiksi? -Eivät.
Miksi Amiralla oli avain? -Annoin sen hänelle.
Hän oli kadottanut matematiikan kirjansa. Lähetin hänet hakemaan toisen.
Kuka pelasti teidät tulipalosta?
Rouva Afaf, levätköön hän rauhassa, tuli ja sanoi:
"Menkää ulos, tytöt. Vauhtia."
Kunnes Jumala antoi meille voimaa ja pääsimme pakoon, mutta emme kaikki.
Kuulitteko hälytyksen luokasta?
Hän vastasi jo. Miksi kysyt taas?
Anna minun tehdä työni.
Kerro, lapsi.
Olitteko luokassa?
Olimme.
Miten kätesi paloi, Rana?
Yritin mennä alas portaita,
kun näin Marzouka-tädin pitelevän yhtä tytöistä -
ja yrittävän päästä läpi helvetin tulen. Yritin mennä hänen mukaansa,
mutta parru putosi väliimme ja poltti käteni.
Noin 40 ihmistä, oppilaita ja opettajia,
todisti, ettet ollut portilla palon aikana.
Opettajat lähettivät minut hakemaan aamiaista.
Jos olisin tiennyt tämän tapahtuvan, en olisi liikkunut tuumaakaan.
Miksi estit aliupseeria pelastamasta tyttöjä?
Sisällä oli naisia. Sitä paitsi hänellä ei ollut lupaa.
Ovimies jätti naiset tuleen.
Luojalle kiitos toipumisestasi, Marzouka.
Siunausta, rouva Hayat.
Kävitte kuulemma kaikkien luona.
Jumala siunatkoon teitä.
Olette perhettäni, ja tytöt ovat tyttäriäni.
Ihmiset eivät tajua sitä.
Olette paras rehtori, joka meillä on ollut. Teette hyvää työtä.
Jumala siunatkoon teitä.
Suren valtavasti Amiraa ja Afafia. -Rauha heidän sielulleen.
Ette nähnyt, miten rouva Afaf teki kaikkensa saadakseen tytöt turvaan.
Ja Amira, rakas Amira. Sydäntäni särkee hänen puolestaan.
Mutta olen varma, rva Hayat, että saatte selville, kuka hänet lukitsi sisään.
Jumala johtaa teitä. -Kukaan ei tiedä, kuka sen teki.
Joku tietää.
Jumalan siunausta.
Päivää.
Otan osaa.
Amiran äiti.
Osanottoni.
Olit vastuussa tyttärestäni. Miten saatoit menettää hänet?
Ymmärrän, mitä käyt läpi. Jumala lohduttakoon sinua.
Tyttäreni oli kunnossa, kun hän lähti kotoa.
Hän kävi kouluasi, oli sinun vastuullasi.
Hänet sytytettiin tuleen ja haudattiin varastohuoneeseen.
Missä olit?
Vastaa, kuka lukitsi hänet sisään?
Kuka poltti hänet ja samalla minun sydämeni?
Kuka tappoi hänet?
Vastauksesi on lohdutukseni.
Vastaa! Sano jotain!
Miksi olet hiljaa?
Vastaa!
Jumala rangaiskoon sinua!
Amira, tyttäreni.
En voi uskoa, että Amira on kuollut.
Kuljemme sitä polkua pitkin joskus kaikki. Kuolema on väistämätön.
Jää tänne luokseni. Älä mene kouluun.
Pidämme toisillemme seuraa.
Niin tapahtui, kultaseni.
Emme voi muuttaa kohtaloa.
Palosta on kulunut yli kaksi viikkoa.
Tulemme iltaisin hoitamaan lukuvuosisuunnitelmamme loppuun,
kunnostustyöt jatkuvat päivisin.
Valitettavasti -
tuli vei meiltä loistavan opettajan -
ja ihanteellisen oppilaan.
Levätkööt he rauhassa.
Se tahrasi myös koulumme mainetta.
Siksi päätin, että yksikään oppilas ei saa lähteä luokasta ilman opettajaa.
Opettaja ei saa lähettää oppilaita asioille.
Tästä päivästä lukien -
rikkomuksista ei myönnetä armoa.
Kaikki koulun ovet ovat auki.
Halukkaat ovat tervetulleita oppimaan.
Se, joka ei hyväksy tätä, voi lähteä.
Avatkaa laukkunne. Minun pitää tutkia ne.
Luovuttakaa kielletyt tavarat.
Rehtori Hayat.
Kuulkaa, Seham,
teen sisäisen tutkimuksen selvittääkseni tämän katastrofin alkusyyn.
Mitä voimme tehdä, mitä poliisi ei tee?
Seham, poliisi ei tunne tyttöjemme välisiä suhteita kuten me.
Teemme heidän työnsä loppuun ja olemme esikuva kaikille osastoille ja kouluille.
Savukkeita? Oletko tupakoitsija?
Astu sivuun.
Hakekaa rikkomuksia tehneiden oppilaiden tiedot.
Ne ovat muistitikulla, koska kaikki arkistot paloivat.
Loistavaa. Tuokaa se minulle.
Jumala auttakoon.
Mitä sinulla on? -Puhelimeni.
Vain yksi tuo puhelimen joka päivä.
Se vain tapahtui. -Piilota se nopeasti.
Lopeta. Jäämme kiinni. -Etkö halua lopettaa?
Astu sivuun.
Tämä on Monan puhelin. Löysin sieltä järkyttäviä viestejä.
POLTAMME SEN, RANGAISTUS ON ANKARA
Tulostin tekstit. Ja tässä tyttöjen tiedot.
OTITKO KUVAN? POISTA SE SE NÄYTTÄÄ TYHMÄLTÄ, POLTAMME SEN
ÄLÄ MYÖHÄSTY
JOS PALJASTUMME TÄLLÄ KERTAA, RANGAISTUS ON ANKARA
Tutkimuksemme paljastaa, miten Amira joutui lukkojen taa -
ja kuka sytytti palon.
Hakekaa tytöt.
Ovatko nämä gangsterien tietoja?
Te kolme olette epäiltyjä.
Houkuttelitte Amiran varastoon. Otitte kuvan.
Lukitsitte sisään ja sytytitte tulen.
Mitä tarkoitatte?
Olen ollut liian suopea. Etenkin sinulle.
Anna minun puhua loppuun.
Puhuitte puhelimissanne tästä, vai mitä?
Selvästi suunnittelitte rikoksenne. -Ei, syytätte meitä väärin.
Tytöt halusivat juhlia syntymäpäivääni täällä koulussa.
Toin kynttilän syntymäpäivälahjaksi.
Se oli pitkä ja näytti typerältä.
Lähetin kuvan siitä. Minulle naurettiin, joten poistin sen.
Tiedämme, että meillä on monia rikkomuksia,
joten sanoin Monalle, että rangaistus olisi ankara.
Kappas. Olette taitavia keksimään tarinoita.
Rehtori Hayat,
keskustelu kuvan kanssa on puhelimessani.
Jos lupaatte, ettette kirjoita rikkomusta, näytän sen.
Näytä minulle.
Voisitteko katsoa toiseen suuntaan?
Niin otan puhelimen esiin.
Tässä.
Saanko puhelimeni takaisin?
Jätä se minulle.
Mona, jää.
Nti Seham, odottakaa toisten kanssa ulkopuolella.
Puhdista lika kulmistasi.
Ei, rouva.
Vannon, että näytän hölmöltä ja minulle nauretaan.
Soitanko vanhemmillesi?
Millainen oli suhteesi Amiraan?
Älkää muistuttako hänestä,
koska olen herkkä.
Aina kun Amira mainitaan, tunteeni nousevat pintaan.
Koska tunnet syyllisyyttä?
Lukitsit hänet kerran tietokoneluokkaan.
Pilailin vain sinä päivänä.
TIETOKONELUOKKA
Unohdin tehdä matematiikan läksyt.
Vitsailet. -En.
Luoja, Mona. Minun piti kopioida ne sinulta.
Mitä teemme? -Mietin. Anna minun ajatella.
On vain yksi ratkaisu.
Kopioi ne nörtiltä, niin kopioin ne sinulta.
Aivan.
Anna matikan läksyt ennen kuin opettaja tulee.
Oikeasti? -Niin.
Anteeksi, en anna töitäni.
Mikset?
Tein kovasti töitä.
Mikset tehnyt niitä?
Seuraa minua.
Hei!
Olisipa avain. Lukitsisin hänet, niin hän ei pääsisi tunnille.
Avatkaa! -Opitpahan tottelemaan!
Tyttö!
Mitä on tekeillä?
Miksi teette noin luokkatoverillenne?
Mitä?
Ettekö vastaa?
Odottakaa minua nti Sehamin toimistolla. Menkää.
Menkää! Pidän sinua silmällä.
Jos uskon sinua,
kuka haluaisi tehdä noin Amiralle?
En voi syyttää ketään.
En tiedä.
Hae Heba.
Mitä hän halusi?
En ole varma. Hän otti esille aiemmat rikkomuksemme.
Eikö hän tiennyt niistä?
En usko, mutta hän epäilee meitä. Hän haluaa laittaa Amiran niskoillemme.
Sinun vuorosi.
Mitä hän haluaa? -Ei aavistustakaan.
Väistä.
Sinua kohtaan olen ollut lempein.
Ei hätää, valmistun muutaman kuukauden päästä.
Hassua, että luulet valmistuvasi sillä märällä rikkomuksia.
Siveysrikos.
Miksi olit vessassa Mashaelin kanssa?
Vannon, käytimme vain puhelinta. Antakoon Jumala anteeksi kielijöille.
Kenen uskot kielineen?
Levätköön hän rauhassa.
Sinulla oli vahva motiivi satuttaa ja vihata häntä.
Ei, rouva. On totta, etten pitänyt hänestä.
Ei kaikista tarvitse pitää. En koskaan aiheuttaisi hänen kuolemaansa.
Todellako?
Minulle sinä olet pääepäilty.
Ei vessatapauksen takia.
On jotain tärkeämpää.
Todiste omalla käsialallasi. Eikö tämä ole käsialaasi?
Muistutanko, mitä kirjoitit?
"Kunpa voisin pyyhkiä Amiran koulusta ja olemassaolosta."
Mene, Heba.
Pyydä ystäviäsi lähtemään. Jatkamme huomenna.
Rauha ja Allahin siunaus kanssasi.
Luojan kiitos olet turvassa.
Äiti, en saa unta.
Ja kun saan, painajaiset herättävät minut.
Kulta, selviät shokista.
Kuka elää ikuisesti? Kaikki kuolevat lopulta.
Ota tämä pilleri.
Se auttaa nukahtamaan.
Ei minun tarvitse mennä kouluun. Pysy kotona pari päivää.
Hyvää iltaa.
Kulta,
Jumalan tähden, tyttäresi on vielä nuori.
Älä anna hänelle unilääkkeitä.
Rana on stressaantunut ja tarvitsee lepoa. Uni on ratkaisu.
Hyvä on. Olet aina oikeassa.
Haloo. -Niin?
Meidän pitäisi kommunikoida suoraan asianajajien sijaan.
Ei ole mitään puhuttavaa. Se on ohi.
Oikeasti, Hayat?
Oikeusjutut eivät ole tapaisiasi.
Ne eivät sovi nimellesi ja maineesi.
Annoin sinulle 1 000 rialia kuukaudessa -
ja luotin sinuun.
Ja nyt kiellät sen ja vaadit elatusapua kuudelta vuodelta?
Luuletko, että 1 000 rialia riittää?
Etkö tiedä tyttäresi menoja?
Oletko tosiaan noin pihalla?
Miten olet omalla ymmärrykselläsi pärjännyt tyttäremme kanssa?
Jätit hänet ja koulusi kaaokseen.
Mitä varten? Haastaaksesi minut oikeuteen rahan takia?
Kielsit tapaamasta tytärtäni -
ja kun annoit minun nähdä häntä, hän oli sairaalassa palovammojen takia.
Ja sitten poliisiasemalla,
jossa hän todisti ystävänsä kuolemasta.
Ovatko nämä äidilliset saavutuksesi?
Mistä sinä syytät minua? Et koskaan ymmärrä velvollisuuksiani -
ja mitä teen päivittäin varmistaakseni hänen turvallisuutensa.
Meillä ei ole enää keskusteltavaa. Se on ohi.
Puhumme vain oikeudessa.
Joko lopetit?
Joka päivä sama juttu.
Jumala antoi sinulle paljon. Et tarvitse häneltä mitään.
En välitä hänen rahoistaan. Välinpitämättömyys häiritsee.
Hän laiminlöi tytärtään kuusi vuotta. Kun uusi vaimo synnytti hänelle pojan,
hän rakentaa perhesiteitä kustannuksellani.
Hän ei näe enää tytärtään!
Se ei lopu koskaan näin.
Tietosi ovat täynnä saavutuksia.
Myyt savukkeita koulussa.
Olet erikoistunut salakuljetukseen.
Rouva, pyydän. Tein niin vain kerran. Miten niin erikoistun? Olen pahoillani.
Unohda savukkeet.
On jotain tärkeämpää. Kuka piirsi Amiran taululle?
Etkö se ollut sinä?
Kun rouva Afaf potkaisi meidät ulos varastosta,
palasimme tunnille. Heba piirsi Amiran. Vannon, etten se ollut minä.
Kuka on mielessäni
Kuka särki sydämeni
Kuka on mielessäni -Kädet yhteen!
Hei!
Kuka särki sydämeni -Kädet yhteen, Mona!
Jonoon, tytöt
Anna minun nähdä se, jota ajattelen Ja joka särki sydämeni
Sydämeni vietiin minulta Olin ennen onnellinen
Jos tiedät, kuka hän on, kerro minulle…
Mitä hölynpölyä ja vulgaariutta tämä on?
KANTELUPUKKI-AMIRA
Onko tämä hääsali?
Kuka liero piirsi tämän taululle?
Amira, tule mukaani.
Olkaa hiljaa!
Menen kuuntelemaan salaa.
En kertonut kenellekään muulle kuin Heballe. Vannon.
Se ei ollut sitä, mitä luulet.
Nti Wedad lohdutti Amiraa, kun olitte kiusanneet häntä.
OPETTAJANHUONE
Neiti Seham oli ovella. Hän näki heidät ja kertoi minulle.
Vilkas mielikuvitus ja huono omatunto. Miksi vihaat Amiraa?
En vihaa. Miksi vihaisin? Välillämme ei ollut mitään.
Entä lunttaus biologian kokeessa?
Amirahan ilmoitti sinusta?
On helpompi opiskella kokeeseen. Aihe on helppo.
Ole hiljaa, tai tulen liimaamaan suusi kiinni.
Luuletko, että meillä on aikaa kuten sinulla? Olet ärsyttävä.
Tytöt, laittakaa pöytänne paikoilleen.
Oikeasti?
Nouskaa ylös.
Menkää seisomaan taulun luo.
Koska kirjoititte tämän?
Miten edes näette lukea tämän? Lukemiseen tarvitsee kaukoputken!
Paholainenkaan ei pitäisi teitä kurissa.
Amira.
Oliko Mashael mukana?
Nouse ylös.
Mene tuonne.
Rouva, olin vain vihainen silloin,
mutta olen kiltti, en kanna kaunaa.
Sitä paitsi Amira laverteli meistä kaikista, ei vain minusta.
En tiedä, miksi vihasitte Amiraa. Kadehditte ja yrititte häpäistä hänet.
Vain koska hän oli loistava ja rehellinen. -Ei välillämme ollut ongelmia. Vannon.
En tehnyt hänelle mitään. En satuttaisi… -Hiljaa! Mene pois!
Rana, mikä hätänä? Etkö halua leikkiä?
Allahin nimessä etsimme turvaa saatanalta. Hänen suojassaan mikään ei voi satuttaa.
Hän on kaikkikuuleva, kaikkitietävä. Mikä on hätänä, lapseni?
Kauanko olen nukkunut?
Otit pillerin ja nukahdit heti.
Yritä nukahtaa uudelleen.
Allahin nimeen.
Olen tässä. Älä pelkää.
Tule. Haluan, että kerrot rehtori Hayatille, mitä minulle.
Ensi kerralla älä korota ääntäsi.
Haluan koko koulun kuulevan, että tahrasit maineeni!
Miksi kerroit Hayatille viestistä?
Haluat pilata maineeni ja tulevaisuuteni!
Puhu hiljempaa. Ja hänen nimensä on rehtori Hayat.
Olet tosi töykeä ja huonotapainen!
En ainakaan ole täynnä syntiä, mutta teeskentele hurskasta.
Rauhoitu! -Irti minusta!
Seis! Riittää!
Ei sanaakaan, etenkään sinulta. Ole hiljaa.
Nti Seham, kirjoittakaa yksityiskohtainen raportti.
Mummi.
Missä olit?
Missä olet, mummi? -Tässä, Rana.
Taas painajainen?
Oliko Saeed-setä täällä?
Oliko Amiran isä täällä?
Oli. Miksi olet niin peloissasi?
En ole. Miksi hän tuli? Tapahtuiko jotain? -Hän toi sinulle lahjan.
Lahjan minulle?
Kyllä.
En ymmärrä. Miksi?
Rana, se on vain lahja.
Hän sanoi, että hänen tyttärensä -
pyysi maalaamaan sinulle maalauksen syntymäpäiväksesi.
Jumalan siunausta! Amiran isä on todellinen taiteilija.
Levätköön tytär rauhassa, ja Jumala lohduttakoon isää.
Tule katsomaan. Jumalan siunausta.
Mikä hätänä?
Mummi, minä…
Tiedän, että kaipaat häntä, kultaseni.
Ero on vaikeaa.
Allah on vahvin ja voimakkain.
Mikä hätänä? Puhu minulle. Päästä kaikki ulos.
Se on minun syytäni.
Tapoin Amiran.
Mistä sinä puhut?
Tulipalopäivänä -
pelkäsin, että neiti Wedad valitsisi Amiran kunniataululle.
Kuulin hänen pyytävän Amiraa hakemaan matematiikan kirjan varastosta.
Kun hän lähti luokasta, seurasin häntä.
Hän meni sisään ja jätti avaimen oveen.
Lukitsin oven.
Kuka siellä on?
Olen täällä! Odota!
Ajattelin vain nimeäni kunniataulussa.
Jotta en pahoittaisi äidin mieltä. -Rana!
Olet vain väsynyt.
Johtuu varmaan lääkkeestä, jota äitisi antaa sinulle.
Ei, mummi. Tämä ei ole harhaa.
Tutkinnan aikana pelkäsin, joten valehtelin.
Mutta se on totuus. Tein sen.
Olisipa käteni halvaantunut ennen kuin lukitsin oven.
Jumalan rakkauden tähden ja minun vuokseni,
kukaan ei saa kuulla tätä.
Ja unohda, että kerroit minulle.
Sinun on parasta nukkua. Tule syömään ensin.
Vannon, mummi! -Tule.
Ystäväsi sanoivat, että vihasit Amiraa ja kiusasit häntä eniten.
Mitä uutta?
Koko koulu tietää, etten pitänyt Amirasta. Ystäväni tuntevat minut hyvin.
Tunnetko heidät hyvin?
Mitä tarkoitatte?
Luulitko, että Amira ilmoitti sinusta ja Mashaelista?
Kyllä. Kuka muukaan?
Lupaa, ettet satuta häntä tai koskekaan häneen.
Muuten erotan sinut välittömästi.
En kerro tai tee mitään. Haluan vain tietää, kuka.
Mona?
Elämä lyö, ja joka isku tuntuu pahemmalta.
Harmi, että ystäväsi ilmoitti sinusta ja sait eettisen rikkomuksen tietoihisi.
Luulen, että hän piti Amirasta. -Kuka piti Amirasta?
Mona? Mona on tekopyhä. Katsokaa, mitä hän teki minulle ja Mashaelille.
Sitä paitsi Mona vihasi Amiraa eniten.
Etenkin, kun hän kertoi Mashaelin ja Saadin jutusta.
Kuuntelen.
Mashaelilla on poikaystävä, Saad.
Viime vuoden lopulla hän esitteli Monan Saadin ystävälle.
He lintsasivat koulusta ja menivät tapaamaan poikia.
Amira tiesi sen.
Kun he olivat myöhässä, Amira alkoi pelätä ja kertoi nti Sehamille.
Neiti Seham teki siitä ison jutun.
Sen takia Monan isä pakotti Monan menemään naimisiin.
Voit mennä.
Mona. Mashael.
Teillä on oikeus vihata Amiraa -
ja kostaa hänelle.
Mutta ei tappaa. -Ei! Mitä tarkoitatte?
Rauhoittukaa. En syytä teitä.
Suoraan sanottuna tuntisin samoin, jos olisin te.
Varsinkin, kun hän juorusi, että olette Saadin kanssa.
Nimihän oli Saad?
Marzouka-täti järkyttyi ja oli vihainen sinulle kolme kuukautta.
Se oli pientä sinun rangaistukseesi verrattuna.
Isäsi pakotti sinut naimisiin sen jälkeen.
Isäsi on todella ankara.
Miten hän saattoi naittaa sinut? Erositte kahden kuukauden jälkeen.
Mitä järkeä?
Tietojemme mukaan lintsasitte koulusta sinä päivänä.
Näitte paljon vaivaa tavataksenne Saadin.
En tietäisi, ellei Heba olisi kertonut.
Olette siis edelleen epäiltyjä.
Miksi Heba kertoi minulle?
Ettei häntä itseään epäiltäisi.
Hebaa ei syytetä mistään.
Hänellä on motiivi. Viha, kuten teillä.
Todisteita häntä vastaan ei ole. -Ei.
Tulipalopäivänä Amira meni varastoon vaihtamaan matematiikan kirjansa.
Kukaan ei tiennyt, miten hän hukkasi sen.
Mutta minä tiedän.
Edellisenä päivänä näin Heban ottavan Amiran kirjan.
Seuraavana päivänä hän sanoi repineensä sen.
Mutta Heba voisi kieltää sen.
Vaikkei kieltäisikään, on todisteita, että hän oli vessassa.
Heba sanoi, että hänen kuukautisensa alkoivat ja hän meni vessaan.
Se todistaa, ettei hän ollut varastossa.
Tule sisään, Heba.
Heba.
Tule sisään.
Joka tapauksessa minun on esitettävä nämä tiedot poliisille.
Toivottavasti he eivät keskity motiiveihin, muuten olette pulassa.
Rehtori Hayat,
Heba lähti luokasta tunnin jälkeen ja meni vessaan.
Mutta hän ei lähtenyt heti.
Hän lähti luokasta ennen minua ja meni vessaan jälkeeni.
Olisiko hän ehtinyt lukita Amiran varastoon?
Ilman muuta.
Mitä? Hulluko olet?
Lavertelit minusta, kun puolustin sinua.
Vain me kolme ja nti Seham tiesimme Saadista.
Hän lopetti sen, mutta otit sen taas esille.
Miten niin kukaan ei tiennyt? Eikö sen takia Monan pitänyt mennä naimisiin?
Hän ei puhunut siitä.
Ole kiitollinen, että tuin sinua -
ja olin siivoojan tyttären ystävä.
Hyviä uutisia.
Teidät on erotettu koulusta.
Emme ole tehneet mitään.
Pyydän anteeksi, Seham.
Pyydättekö anteeksi?
Varoititte tyttöjen kiusaamisesta. Muistatteko?
Olisinpa kuunnellut teitä -
ja pannut pisteen sille.
Valitettavasti luulin, että kiusaaminen auttaisi heitä kovettumaan -
ja pärjäämään elämässä.
En odottanut, että armo johtaisi tähän tragediaan.
Jos olisin kohdellut kiusaajia kuten neuvoitte,
se ei olisi tullut tähän.
Olisin voinut estää Amiran kuoleman -
ja pelastanut myös hänen kiusaajiensa tulevaisuuden.
Muissa uutisissa sisäministeriön tiedottaja on vahvistanut,
että lukion 2300 tulipalossa kuolleen opiskelijan, Amira Saeedin, kuolema -
ei liity tulipalon alkusyyhyn.
Sitä pidetään pelkkänä sattumana,
jolla oli traagiset seuraukset.
Opiskelija Heba Anwarin rangaistus -
on lähteidemme mukaan…
Mitä hän sanoo?
…pelottelusta ja taposta. Tuomio jätetään oikeuslaitokselle.
Mitä Heballe tapahtui?
Söitkö jo aamupalan?
Et ole tainnut syödä.
Mennään yhdessä aamiaiselle.
Mummi, miksi Hebaa syytetään?
Heballe ei ole tapahtunut mitään.
Oletko ottanut lääkkeesi?
Ei aamiaista eikä lääkkeitä. Syödään aamiaista.
Äiti. Heba ei ole se, joka lukitsi Amiran sisään.
Rana…
Rauhoitu, onko selvä? Jumalan tähden, rauhoitu, lapseni.
Äiti… -Olet ollut sairas kaksi päivää.
Sinä hourailet.
Älä välitä hänestä. Älä vastaa.
Hänellä on ollut hallusinaatioita.
Johtuu pilleristä, jonka annoit hänelle.
Tämä ei ole harhaa.
Rauhoitu. -En ole hullu.
Jumalan tähden, kulta.
Lukitsin Amiran sisään.
Minä.
Minä tein sen, ei Heba.
Tiedän.
Olen varma, rva Hayat, että saatte selville, kuka hänet lukitsi sisään.
Jumala opastaa teitä. -Kukaan ei tiedä tekijää.
Joku tietää.
Kuka?
Tyttärenne tietää.
Rana tietää.
Tulipalopäivänä…
Rana! Tule tänne!
Tule alas!
Rana!
Mene yläkertaan!
Amira on varastossa.
Yläkertaan!
Amira! -Mene katolle. Mene!
Varastossa.
Olen varma,
että Rana tietää, kuka lukitsi Amiran sisään.
Rana sanoi, että oli kanssasi -
ja auttoi sinua kantamaan pyörtynyttä tyttöä.
Silloin hän loukkaantui.
Niin tapahtui.
Ja niin sanot, kun toivottavasti toivut ja annat lausunnon.
En voi sanoa… -Marzouka, kuuntele tarkkaan.
Tyttäresi tiedot ovat täynnä rikkomuksia.
Lisäksi hän on häirikköjen ystävä.
Muistan, että Amira kertoi minulle, että tyttäresi lintsasi koulusta.
Tätä voidaan pitää motiivina kostaa Amiralle.
Et halua, että puhun siitä.
Se ei ole teidän kummankaan etu.
Puhumattakaan salakuljetuksesta, puhelimista huoneessasi -
ja poikaluettelosta.
En usko, että sinä ja miehesi haluatte saada potkut ja nukkua kaduilla.
Ei tarvitse mainita, että Rana tietää, että Amira oli lukittu varastohuoneeseen.
Ymmärrätkö, Marzouka?
Mitä tarkoitat?
Annoitko hänet poliisille ja lavastit hänet?
Hän ansaitsee rangaistuksen. -Hän on syytön.
Ketä kutsut syyttömäksi? Hän on katala ja ilkeä tyttö.
Hän ei lukinnut varastoa ja aiheuttanut Amiran kuolemaa!
Kukaan ei aiheuttanut.
Amiran aika oli koittanut.
Hänen kuolemansa oli väistämätön.
Kuuletko itseäsi?
Ymmärrätkö, mitä sanot?
Mitä haluat minun sanovan?
Kasvatinko sinut huonosti? Lähettäisinkö sinut vankilaan?
Salasin typeryytesi ja epäonnistumisesi.
Mutta en ollut epäonnistunut.
Sinä teit minusta epäonnistujan.
Olin epäonnistunut vain sinun silmissäsi.
En ollut tarpeeksi.
Viis onnistumisista. Oli oltava paras tai ei mitään.
Muuten en kelpaa rehtori Hayatin tyttäreksi.
Ollakseni sinun takiasi paras -
tein elämäni pahimman virheen.
Että olisin paras ja sinä tyytyväinen.
Se on sinun syytäsi. Tein sen takiasi.
Isä.
Miksi antauduit?
Ehkä halusin vain nukkua.
Ehkä siksi, että edes toinen meistä sanoo, että nyt riittää.
Ei enää satuttamista.
Et satuttanut koskaan ketään, paitsi sinä päivänä.
Ajattelet kuin äitini.
"Se on vain yksi virhe. Mennään eteenpäin."
Heba, sinä ja Mona teitte paljon virheitä. Tiedät sen.
Mutta minun virheeni on suurempi.
Katselin, kun pilkkasitte Amiraa joka päivä.
Pelkäsin puolustaa häntä.
Kaikki tytöt pelkäsivät ja vaikenivat kiusaamisestanne.
Lopulta uskalsin yrittää olla kuin te.
Ja aiheutin hänen kuolemansa.
Ehkä niiden, jotka eivät puolusta oikeutta,
on aika joutua vastuuseen.
TYTTÖLUKIO 2300
REHTORI SEHAM GHALEB
VARASTOHUONE - EI PÄÄSYÄ
KOULUPERHE TOIVOTTAA VIERAAT TERVETULLEIKSI
SULJETTU OLESKELU KOULUISSA ON KIELLETTY
Pitele näitä. -Ei huvita. Älä viitsi.
Opin tekemään pyörteitä. -Näytä.
Kuka tuon opetti?
Nopeasti!
Hei, te kaksi!
Tupakkaa?
Menkää rehtorin huoneeseen. Soitamme vanhemmillenne.
Ei, rouva. Jumalan tähden.
Isäni ei saa tietää, että poltan. -Ei.
Vannon, rouva, hän tappaa minut.
Olkaa kiltti. Emme tee sitä enää. Tämä on viimeinen kerta.
Katson tämän kerran sormieni läpi. Jos se toistuu, syyttäkää itseänne.
Ymmärrättekö? -Kyllä, rouva.
Takaisin tunnille.
Anna savukkeet minulle.
Tunnille siitä.
Hei. Älä turmele toisiakin tuomalla heille takavarikoituja esineitä.
Se ei toistu.
Kuka siellä on? Odota! Olen täällä!
Odota!
FROM THE ASHES
Tekstitys: Merja Pohjola